**A Mohácsi Önkormányzat**

**24/2017.(IX.29.)**

**r e n d e l e t e**

**a köztisztaságról valamint a hulladékgazdálkodási közszolgáltatás ellátásának rendjéről szóló 7/2014.(VI.2.)ör. módosításáról**

Mohács város Képviselő-testülete, Magyarország alaptörvénye 32. cikk (1) bekezdés a.) pontjában, továbbá a hulladékról szóló 2012. évi CLXXXV. tv. (a továbbiakban: Ht.) 35.§-ában, és a 88.§. (4) bekezdésében foglalt felhatalmazás alapján, Magyarország helyi önkormányzatairól szóló 2011. évi CLXXXIX tv. 13.§ (1) bekezdés 19. pontjában megállapított feladatkörében eljárva a köztisztaságról, és a hulladékkezelési közszolgáltatásról szóló 7/2014.(VI.2.)ör. számú rendeletét (továbbiakban: R.) az alábbiak szerint módosítja:

**1.§**

Az R.7.§ (13)bekezdése helyébe a következő rendelkezés lép:

„(13) Abban az esetben, ha gazdálkodó szervezet székhelye vagy telephelye természetes személy ingatlanhasználó által használt ingatlanban van, az ingatlanban foglalkoztatott alkalmazottal nem rendelkezik, és háztartási hulladékhoz hasonló vegyes hulladéka - és így a Ht. 39.§ (3) bekezdéséből következő közszolgáltatási igénybevételi kötelezettsége - nem keletkezik, a gazdálkodó szervezetnek a közszolgáltatást nem kell igénybe vennie a közszolgáltató felé benyújtott a jelen rendelet 5. sz. melléklete szerinti nyilatkozata alapján. A nyilatkozat a bejelentést követő hónap 1. napjával hatályosul, és csak teljes hónapra szólhat. A nyilatkozat hatálya legfeljebb 1 évre szól, a feltételek változatlan fennállása esetén a bejelentés – 8 nappal a nyilatkozat hatályának lejárta előtt, írásban adott újabb nyilatkozattal - megismételhető. A nyilatkozat hatályának megszűnésével a közszolgáltatás igénybevételi kötelezettség külön értesítés nélkül visszaáll, kivéve, ha a gazdálkodó szervezet újabb nyilatkozatot terjeszt elő. A gazdálkodó szervezet nyilatkozatában foglaltak valóságtartalmát a közszolgáltató ellenőrizni jogosult.”

**2.§**

Az R. kiegészül az 5. sz. melléklettel:

**„5. számú melléklet**

**Nyilatkozat**

Mohács Város Képviselő-testületének a köztisztaságról, valamint a hulladékgazdálkodási közszolgáltatás ellátásának rendjéről szóló 7/2014.(VI.2.) rendeletének 7.§ (13) bekezdése alapján abban az esetben, ha gazdálkodó szervezet székhelye, vagy telephelye természetes személy ingatlanhasználó által használt ingatlanban van, az ingatlanban foglalkoztatott alkalmazottal nem rendelkezik, és háztartási hulladékhoz hasonló vegyes hulladéka - és így a Ht. 39.§ (3) bekezdéséből következő közszolgáltatás igénybevételi kötelezettsége - nem keletkezik a gazdálkodó szervezetnek a közszolgáltatást nem kell igénybe vennie a közszolgáltató felé benyújtott nyilatkozata alapján.

Alulírott a **……………………………………..……………………………………….** *(gazdálkodó szervezet elnevezése)* képviseletében nyilatkozom, hogy a hulladékgazdálkodási közszolgáltatást a fentiek alapján gazdálkodó szervezetünknek nem kell igénybe vennie az alábbi címen:

**7700 Mohács, …………………………………………………………………………………**

|  |  |
| --- | --- |
| **Cégjegyzékszám/**  **Egyéni vállalkozói nyilv.tart. szám:** |  |
| **Adószám:** |  |
| **Születési hely, idő:**  *(egyéni vállalkozó esetén)* |  |
| **Anyja neve:**  *(egyéni vállalkozó esetén)* |  |
| **Képviselő neve:** |  |
| Elérhetőség (telefon / fax/e-mail)\*: |  |

\*Önkéntes adatszolgáltatás

Tudomásul veszem, hogy

* amennyiben az önkormányzati rendeletben előírt feltételek már nem teljesülnek, úgy a változástól számított 15 napon belül azt a közszolgáltatónak bejelenteni és a közszolgáltatást igénybe venni vagyok köteles
* a nyilatkozat a bejelentést követő hónap 1. napjával hatályosul, és a hatálya legfeljebb 1 évre szól. A feltételek változatlan fennállása esetén a bejelentés – 8 nappal a nyilatkozat hatályának lejárta előtt, írásban adott nyilatkozattal (faxon, levél vagy e-mail formájában) - megismételhető. A nyilatkozat hatályának megszűnésével a közszolgáltatás igénybevételi kötelezettség külön értesítés nélkül visszaáll, kivéve, ha a gazdálkodó szervezet újabb nyilatkozatot terjeszt elő.
* a nyilatkozatban foglaltak valóságtartalmát a közszolgáltató ellenőrizni jogosult.

Mohács, …………… év……………………… hó ………… nap

…………………………………………………………..

(*nyomtatott név*)

aláírás

ph.”

**3.§**

1. Jelen rendelet a kihirdetését követő napon lép hatályba, rendelkezéseit 2017. október 1-jétől kell alkalmazni.
2. Jelen rendelet a jogalkotásról szóló 2010. évi CXXX. törvény 13.§ (2) bekezdése értelmében a kihirdetését követő napon hatályát veszti.

Mohács, 2017. szeptember 29.

Szekó József Dr. Dókity Erzsébet

polgármester aljegyző

A rendelet Mohács város közigazgatási területén kihirdetésre került.

Mohács, 2017. szeptember 29.

Dr. Dókity Erzsébet

aljegyző